‘ক্যাটালিস্ট’-এর সিইও হিসাবে নিযুক্ত হওয়ার আগে বাদল মল্লিক ভারতের অন্যতম গুরুত্বপূর্ণ অনলাইন বাজার ‘স্ন্যাপডিল’-এর ভাইস প্রেসিডেন্ট ছিলেন। বাদলবাবু মন্তব্য করেছেন, “সমন্বয়ঘটিত যে সব সমস্যা ব্যবসায়ী এবং নিম্ন আয়ের ক্রেতাদের মধ্যে ডিজিটাল লেনদেন জনপ্রিয় করে তোলার ক্ষেত্রে বাধা সৃষ্টি করছে, সেই সব সমস্যার সমাধান করাই ক্যাটালিস্টের লক্ষ্য। একটা সুস্থায়ী ও প্রতিরূপ মডেল তৈরি করার চেষ্টা করছি আমরা। ডিজিটাল লেনদেনকে এগিয়ে নিয়ে যাওয়ার ব্যাপারে সরকারের তরফে সুসংহত প্রচেষ্টা চালানো হলেও, যখনই ব্যবসায়ীদের কাছে গ্রহণযোগ্যতা ও সমন্বয়ের বিষয়গুলি সামনে আসছে, তখনই বোঝা যাচ্ছে, অনেক ফারাক আছে। আমরা এই সব প্রশ্নের ক্ষেত্রে পূর্ণাঙ্গ বাস্তুতান্ত্রিক দৃষ্টিভঙ্গি আনতে চাই।”